alexandrainst/scandi-wiki huggingface dataset:
Sigurd Jarlssons runer

Sigurd Jarlssons runer er en runeinnskrift som ble ristet i dørkarmen på Vinje stavkirke av Sigurd Jarlsson i borgerkrigstida (1130-1240). Kirken ble revet i 1796, men karmen med innskriften ble bevart, og er i dag kjent som N170 Vinje kirke I (der N170 henviser til nummereringen i Norges innskrifter med de yngre runer).

Innskriften 
Innskriften skildrer tumultene i borgerkrigstiden, da kong Sverre gjorde krav på kongemakten og tok opp kampen mot kong Magnus Erlingsson og den mektige faren hans, lendmannen Erling Skakke fra Etne i Hordaland. Erling falt i slaget på Kalvskinnet ved Trondheim i 1179, og Magnus i slaget ved Fimreite i Sogn i 1184. Men hans bror Sigurd Jarlsson fortsatte kampen. Han var i Vinje, underveis til Danmark, da han ristet runene. Omskrevet til latinske bokstaver ser runeinnskriften slik ut:
 sigurþr : ialssun : ræist : runer : þesar : lougar : dagen : æftir : botolfs : mæso : er : an : flyþi : higat : akte : uildi : æigi : gaga : til : sætar : uiþ : suærri : foþurbana : sin : akte : brøþra
På moderne norsk:
 Sigurd Jarlsson ristet disse runene lørdag etter Bottolfsmesse da han flyktet hit og ikke ville gå til forlik med Sverre, sin fars og sine brødres banemann.
Ved å sammenligne de historiske kildene har en gjettet at denne lørdagen etter Botolvsmesse må ha vært 21. juni 1197.

Runekyndig aristokrati 
Innskriften dokumenterer at aristokratiet fremdeles hadde kunnskap om runer 200 år etter at det latinske alfabetet var innført. Sigurd viser at han er en erfaren og sikker runerister.

Frillesønn 
Snorre Sturlason forteller i Magnus Erlingssons saga at Erling Skakke underordnet seg kong Valdemar av Danmark mot å få Viken til len. Erling fikk da jarletittel, og beholdt den livet ut. Han hadde fire frillesønner med tre ulike kvinner; den ene het Reidar og den andre Ogmund, og de to hadde hver sin mor. Den tredje het Finn og den fjerde Sigurd.

Referanser

Litteratur 
 Olsen, Magnus 1951 Norges innskrifter med de yngre runer 2 - Vestfold, Buskerud og Telemark, s 264-268
 Spurkland, Terje 2000, Tale og skrift ved et tusenårsskifte - historien gjentar seg? Artikkel i tidsskriftet Frykter nr. 229 år 2000, s. 29-30.
 Snorre Sturluson: Norges kongesagaer, Det Norske Samlaget, 1979, s. 671-672. ISBN 82-525-0657-7.

Runeinnskrifter
Norrøn tid
Kultur i Vinje
Varto

Varto er en by med 31 187 innbyggere (2015) i den tyrkiske provinsen Muş. Den ligger nord for Muş, sør for Tekman, sørvest for Hınıs, øst for Karlıova og vest for Bulanık.

Referanser 

Byer i Tyrkia
Muş (provins)
Mohammad Javad Zarif

Mohammad Javad Zarif Khonsari (, født 7. januar 1960) er en iransk diplomat, akademiker og utenriksminister i Iran fra 2013 til 2021. Han har hatt ulike diplomatiske roller og poster siden 1990-årene. Han er også professor på University of Tehran, hvor han underviser i diplomati og internasjonale organisasjoner. Han var leder for den diplomatiske gruppen fra Iran til USA fra 2002 til 2007. Zarif og Rouhani regnes som landets ledende reformpolitiker og er i konflikt med de konservative i regimet.

Referanser

Eksterne lenker 
 
 
 

Iranske politikere
Iranske utenriksministre
David J. Thouless

David J. Thouless (født 21. september 1934, død 6. april 2019 i Cambridge) var en britisk fysiker.

Han spesialtiserte seg på utforsning av kondenserte fasers fysikk. Han ble tildelt nobelprisen i fysikk i 2016 sammen med Duncan Haldane og Michael Kosterlitz for forskning på eksotisk materie i kvanteverdenen.

Referanser 

Fysikere fra USA
Nobelprisvinnere (fysikk)‎
Nobelprisvinnere‎ fra USA
Nobelprismottakere i 2016
Alumni fra Cornell University
Personer fra East Dunbartonshire
Andreas Hopmark

Andreas Eines Hopsmark (født 6. juli 1991 i Kristiansund) er en norsk fotballspiller som spiller for Kristiansund Ballklubb.

Referanser

Eksterne lenker 
 
  Profil på altomfotball

Norske fotballspillere
Fotballspillere for Kristiansund FK‎
Fotballspillere for Kristiansund BK
Personer fra Kristiansund kommune
Neville Marriner

Neville Marriner (født 15. april 1924 i Lincoln i England, død 2. oktober 2016) var en britisk dirigent og fiolinist.  Han ble blant annet utnevnt til kommandørridder Order of the British Empire i 1979.

Liv og virke

Bakgrunn
Marriner var sønn av snekkeren Herbert Marriner og hans hustru Ethel (født Roberts). Han ble utdannet ved Lincoln Grammar School, der han spilte i et jazzband med komponisten Steve Race.

Han fikk i ung alder undervisning i fiolin og piano fra sin far, og senere fiolin under Frederick Mountney. Han studerte fra 1939 fiolin på Royal College of Music i London og på konservatoriet i Paris.

Musiker
Han spilte i Philharmonia Orchestra og London Symphony Orchestra i 13 år, og grunnla The Jacobean Ensemble sammen med Thurston Dart.

Han studerte dirigering hos dirigenten Pierre Monteux i Hancock i Maine i USA. Marriner dannet i 1959 ensemblet Academy of St Martin in the Fields midt i London, var dets dirigent og leder, og innspilte en lang rekke legendariske innspillinger med dem. Navnet er tatt fra kirken St Martin-in-the-Fields i London hvor de hadde sin første opptreden 13. november 1959.

Marriner dirigerte all slags repertoar, men er særlig kjent som tolker av barokkmusikk. Han valgte ut og arrangerte musikken til filmen Amadeus og overvåkete innspillingen av musikken i sin egenskap av sjef for Academy of St Martin in the Fields. Han var en fremtredende fortolker av Mozart og Haydn. Han var leder af Academy of St Martin in the Fields til 1992.

Marriner har også vært dirigent for Los Angeles Chamber Orchestra, Minnesota Orchestra og Stuttgarts Radiosymfoniorkester.

I 1985 ble han adlet og mottok i 1979 opptagelse i Order of the British Empire for sitt arbeide ved Academy of St Martin in the Fields.

Marriner var far til klarinettisten Andrew Marriner.

Innspillinger 
 På platemerkene Philips, Argo, L'Oiseau Lyre og EMI.

Litteratur 
 Christian Tyler: Making Music: Neville Marriner and the Academy of St Martin in the Fields. Unicorn Press, Norwich, 2009, ISBN 978-1-906509-04-0.

Referanser

Eksterne lenker 
 
 

Britiske dirigenter
Personer fra Lincoln
Norges ambassade i Kyiv

Norges ambassade i Kyiv (1992–) huser den norske ambassadør til landet Ukraina og ligger i hovedstaden Kyiv.

Ambassaden holdt i begynnelsen til i en ombygd stall i Striletska-gaten, i påvente av et mer permanent tilholdssted.  En gammel kjøpmannsbolig i Vulitsa Striletska 15 fra 1878 ble ombygd med finsk entreprenør og innviet den 25. september 1995. Kjøpmannens oldebarn Galina Silvestrivna Sevruk bidro med relieffer.

Ambassadøren til Ukraina er også tilknyttet utenriksstasjonen i Minsk i Hviterussland.

Norske ambassadører til Ukraina fra 1992 
1992–96 Øyvind Nordsletten
1996–2001 Anders Nikolai Helseth
2001–06 Jostein Helge Bernhardsen
2006–11 Olav Berstad
2011–16 Jon Elvedal Fredriksen
2016– Ole Terje Horpestad
2020– Erik Svedahl

Referanser

Eksterne lenker
 

Kyiv
Kyiv
Byggverk i Ukraina
Etableringer i 1992
Sven Wedemeyer

Sven Wedemeyer (født 1975) er en tysk astrofysiker som jobber ved Universitetet i Oslo.

Han har mastergrad i 1999 og doktorgrad i 2003 fra Universitetet i Kiel. Så var han tre år ved Universitetet i Freiburg før han fikk jobb på Universitetet i Oslo som forsker og lærer ved Institutt for teoretisk astrofysikk. Wedemeyer forsker på solen, andre stjerner og i mindre grad eksoplaneter. Hans arbeide med soltornadoer har vært publisert i det britiske forskerbladet Nature og beskrivet i boken Norske forskningsbragder. I 2015 blir han tildelt en Consolidator Grant fra det europeiske forskningsrådet (ERC) for å observere solen med den Atacama Large Millimeter/submillimeter Array (ALMA). 
Wedemeyer er et styremedlem (Principal Investigator) av Rosseland Centre for Solar Physics som er et Senter for fremragende forskning med oppstart i 2017. Han ble førsteamanuensis i 2018.

Referanser

Eksterne lenker
http://folk.uio.no/svenwe/ (hjemmeside på jobb)

Astrofysikere
Vitenskapelig ansatte ved Universitetet i Oslo
Tyske fysikere
Fødsler i 1975
ERC-stipend
Olav Breivik

Olav Peder Breivik (født 1952) er en norsk bonde, investor og lokalpolitiker fra Høyre. Han var ordfører i Hobøl kommune 2015−2019. 

I 2011 forvaltet han verdier for nærmere 1 milliard kroner, gjennom blant annet Bilbutikk 1 og tre forretninger under Maxbo-paraplyen. Han eide seks gårdsbruk og leide fire andre, og kontrollerte med det 2800 mål dyrket mark og 5000 mål skog.

Referanser 

Ordførere i Hobøl
Høyre-ordførere i Østfold 
Fødsler i 1952
Pool (informatikk)

Et pool er innen informatikken navnet på en mengde med systemressurser som er klare til å tas i bruk, snarere enn å bli hentet til bruk på et senere tidspunkt. I denne sammenhengen kan systemressurser referere til fildeskriptorer (som er utenfor prosessen) eller objekter (som er innenfor prosessen). En pool-klient sender forespørsler om en ressurs, utfører de ønskede operasjoner og returnerer ressursen etterpå. Ressursen returneres til pool’en istendentfor å bli frigjort og gå tapt. 

Operativsystemteknologi
Hans Erik Folkeseth

Hans Erik Folkeseth (født 1989 i Halden, Østfold) er en norsk styrkeløfter, som konkurrerer for Halden Styrkeidrettslag.

Nasjonale resultater og meritter i styrkeløft http://styrkeloft.no/gammel/files/historikk/

NM i styrkeløft

Referanser 

Norske styrkeløftere
Fødsler i 1989
Nedre Telemark prosti

Nedre Telemark prosti var et prosti i Agder bispedømme fra 1843 til 2006.

Historikk 
Nedre Telemark og Bamble prosti ble i 1843 delt i Nedre Telemark prosti og Bamble prosti. I 1868 ble Skien prestegjeld skilt ut og dannet et eget Skien prosti. Nedre Telemark prosti lå under Agder bispedømme inntil 1941, så under det kortvarige Skien bispedømme 1942-46, deretter tilbake under Agder fra 1947. Fra 1. januar 2005 ble navnet på bispedømmet endret til Agder og Telemark bispedømme. 1.1.2006 ble prostiet delt mellom Aust-Telemark og Vest-Telemark prostier. Seljord prestegjeld ble overført til Vest-Telemark prosti mens resten gikk til Aust-Telemark prosti. Nedre Telemark prosti bestod av følgende; Holla (og Helgen), Lunde (og Flåbygd) Bø, Sauherad (og Nes), Seljord (Flatdal og Åmotsdal) og Heddal.

Prestegjeld 
Nedre Telemark bestod fra starten av følgende prestegjeld:
 Solum
 Holla
 Bø
 Sauherad
 Heddal
 Skien (i 1868 til Skien prosti)

Referanser 

Tidligere prostier i Agder og Telemark bispedømme
Religion i Vestfold og Telemark
Doğubeyazıt

Doğubeyazıt er en by med 121 526 innbyggere (2015) i den tyrkiske provinsen Ağrı. Den ligger nord for Çaldıran og Iran, sør for Iğdır og Aralık, og øst for Diyadin.

Referanser 

Byer i Tyrkia
Ağrı (provins)
Barbinae

se egen seksjon

Barbinae er en underfamilie av karpefisker. Taksonomien for denne gruppen er ikke fullt ut utarbeidet og i stadig endring. Det finnes en norsk betegnelse: Barber på en lignende underfamilie med det vitenskaplige navnet Barbini.

 Slekt Acrossocheilus Oshima, 1919
 Slekt Anchicyclocheilus Li & Lan, 1992
 Slekt Balantiocheilos Bleeker, 1860
 Slekt Barbodes Bleeker, 1859
 Slekt Barbus Cuvier & Cloquet, 1816
 Slekt Carasobarbus Karaman, 1971
 Slekt Clypeobarbus Fowler, 1936
 Slekt Dawkinsia Pethiyagoda, Meegaskumbura & Maduwage, 2012
 Slekt Desmopuntius Kottelat, 2013
 Slekt Diptychus Steindachner, 1866
 Slekt Eechathalakenda Menon, 1999
 Overstamme Enteromius Cope, 1867
 Slekt Haludaria Pethiyagoda, 2013
 Slekt Kalimantania Banarescu, 1980
 Slekt Luciobarbus Heckel, 1843
 Slekt Mesopotamichthys Karaman, 1971
 Slekt Neobarynotus Bănărescu, 1980
 Slekt Oliotius Kottelat, 2013
 Slekt Oreichthys Smith, 1933
 Slekt Oreinus McClelland, 1838
 Slekt Pao Kottelat, 2013
 Slekt Pethia Pethiyagoda, Meegaskumbura & Maduwage, 2012
 Slekt Pseudobarbus Smith, 1841
 Slekt Puntigrus Kottelat, 2013
 Slekt Puntius Hamilton, 1822
 Slekt Sahyadria Raghavan, Philip, Ali & Dahanukar, 2013
 Slekt Schizopyge Heckel, 1847
 Slekt Schizothorax Heckel, 1838
 Slekt Sinocyclocheilus Fang, 1936
 Slekt Striuntius Kottelat, 2013
 Slekt Systomus McClelland, 1838

Referanser

Kilder 
 Diversity of Barbinae fishes in southern Europe with description of a new genus and a new species (Cyprinidae), PG Bianco - Italian Journal of Zoology, 1998 - Taylor & Francis
 Description of a new cyprinid fish of the subfamily Barbinae from China, GH Cui, ZY Li - Acta Zootaxonomica Sinica, 1984
 The study on phylogeny of the sinocyclocheiline fishes (Cypriniformes: Cyprinidae: Barbinae) X Shan, P Yue - Zoological research/" Dong wu xue yan jiu" bian ji …, 1993 - europepmc.org
 de Graaf, Martin; Megens, Hendrik-Jan; Samallo, Johannis & Sibbing, Ferdinand A. (2007): Evolutionary origin of Lake Tana's (Ethiopia) small Barbus species: indications of rapid ecological divergence and speciation. Anim. Biol. 57(1): 39-48.  (sammendrag)

Eksterne lenker 
 

Karpefamilien
Dyr formelt beskrevet av Pieter Bleeker
Fisker formelt beskrevet i 1859
Snapshot

Innenfor informatikk er et snapshot tilstanden til et datasystem på et bestemt tidspunkt. Begrepet blir brukt som en analogi til fotografiet. Det kan referere til en aktuell kopi av tilstanden til et system eller til en kapablititet som besørges av visse systemer.

Eksterne lenker
 = Understanding and exploiting snapshot technology for data protection, Part 1: Snapshot technology overview

Datasikkerhet
Harpe bru

Harpe bru er en veibro som ble åpnet 17. desember 2016 i Sør-Fron i Gudbrandsdalen. Den inngår i ny trase av E6 på strekningen Frya-Sjoa, del av E6 Biri-Otta-prosjektet. Broen krysser Lågen sør for Harpefoss og er 324 meter lang.

Det ble tidlig i planleggingsfasen bestemt at broen skulle ha maks to pillarer i elva fordi broen ligger i gyteområdet til storørret. For å til dette falt valget på en extradosed bru som er en hybrid av skråkabelbru og bjelkebru (kjørebanen bæres både av kablene og av bjelken) og tåler i tillegg lange spenn. Spennet mellom de to tårnene i elva er på 100 meter. Brobjelken er stivere enn på en tradisjonell skråkabelbro. Den har lavere tårn og slakere vinkel på kablene. For spare vekt ble det brukt en lett vulkansk pimpstein som tilslag i betongen. Broen er det eneste av sitt slag i Skandinavia. På verdensbasis er det knapt 70 slike broer. 

Harpe bru har fire kjørefelt og bredden er 20,7 meter. Mellom kantbjelkene er bredden 20,5 meter. Tårnene går 16 meter over brodekket. Mellom pillarene i elva er det 100 meter. Harpe bru har fått navnet sitt fra beliggenheten og ikke minst fordi kablene danner en harpeform.

Referanser 

Broer på E6 (Norge)
Veibroer i Innlandet
Veier i Sør-Fron
Øla bru

Øla bru er en veibro i Nord-Fron i Gudbrandsdalen. Den inngår i den nye traseen for E6 på strekningen Frya-Sjoa i E6 Biri-Otta-prosjektet. Broen krysser elva Øla sør for den sørlige portalen til Teigkamptunnelen og er 85 m. Brua ble åpnet 17. desember 2016. Det er en såkalt platebro med fire kjørefelt og bredden er 17,5 meter.

Referanser 

Broer på E6 (Norge)
Veibroer i Innlandet
Veier i Nord-Fron
Vinstersletta bru

Vinstersletta bru er en veibro i Nord-Fron i Gudbrandsdalen. Den inngår i ny trase av E6 på strekningen Frya-Sjoa, del av E6 Biri-Otta-prosjektet. Broen krysser elva Vinstra i Lomoen og har en lengde på 129 m. Den ble åpnet 17. desember 2016. Det er en såkalt platebro. Broen har fire kjørefelt og bredden er 18,5 meter.

Referanser 

Broer på E6 (Norge)
Veibroer i Innlandet
Veier i Nord-Fron
Øyom bru

Øyom bru er en veibro i Nord-Fron i Gudbrandsdalen. Den inngår i ny trasé av E6 på strekningen Frya-Sjoa, som inngår i E6 Biri-Otta-prosjektet. Broen krysser Svartholebekken i Ruste, som ligger sørøst for Lomoen, og er 12 m lang. Broen ble tatt i bruk 17. desember 2016 da hele strekningen åpnet. Det er en såkalt platebro. Broen har to kjørefelt og bredden er 14,5 meter.

Referanser 

Broer på E6 (Norge)
Veibroer i Innlandet
Veier i Nord-Fron
Svarthole bru

Svarthole bru er en veibro i Nord-Fron i Gudbrandsdalen. Den inngår i ny trase av E6 på strekningen Frya-Sjoa, del av E6 Biri-Otta-prosjektet. Den krysser en lokalvei i Ruste som ligger sør for Lomoen og har en lengde på 42 m. Brua ble åpnet 17. desember 2016. Det er en såkalt platebru. Den har to kjørefelt og bredden er 14,5 meter.

Referanser 

Broer på E6 (Norge)
Veibroer i Innlandet
Veier i Nord-Fron
Solhaug bru

Solhaug bru er en veibro i Sør-Fron i Gudbrandsdalen. Den inngår i ny trase av E6 på strekningen Frya-Sjoa, som er del av E6 Biri-Otta-prosjektet. Broen krysser en lokalvei rett sør for Harpefoss skole og vil bli 80 m. Brua ble åpnet 17. desember 2016. Det er en såkalt platebru. Broen har fire kjørefelt og bredden er 18,5 meter.

Referanser 

Broer på E6 (Norge)
Veibroer i Innlandet
Veier i Sør-Fron
Kjørem bru

Kjørem bru er en veibro i Nord-Fron i Gudbrandsdalen. Den inngår i E6 på strekningen Frya-Sjoa, som ble bygget ut som ledd i E6 Biri-Otta-prosjektet. Broen krysser  og Dovrebanen rett vest for tettstedet Kvam, mellom Kvam og Sjoa. Broen er 193 m lang og åpnet 17. desember 2016. Det er en såkalt bjelkebru. Broen har fire kjørefelt og bredden er 18,5 meter.

Referanser 

Broer på E6 (Norge)
Veibroer i Innlandet
Veier i Nord-Fron
Ninety-Nines

Ninety-Nines, på norsk «Nittini», er en internasjonal organisasjon for kvinnelige piloter, basert i USA, som har til hensikt å fremme profesjonelle muligheter for kvinner innen flyvning og luftfart. Organisasjonen ble formelt stiftet den 2. november 1929 ved flyplassen Roosevelt Field i delstaten New York for å gi gjensidig støtte og forfremmelse av kvinnelige piloter. Alle de 117 kvinnelige piloter som hadde pilotsertifikat på denne tiden ble invitert, og gruppen fikk navn etter de 99 kvinnene som var tilstede eller uttrykte interesse i å opprette en slik gruppe. 

Den første president var Opal Kunz, amerikansk flypioner og tidlig feminist, og organisasjonen ble dannet i hennes hjemme. I et brev datert 1929 uttrykte hun at «Det burde være en inspirasjon til alle amerikanske jenter i å lære å fly, til utvikle dyktighet, og tilpasse oss selv for det strålende arbeidet som ligger forut i luftfart.» Organisasjonen ble opprettet ni år etter at kvinnelig stemmerett innført i USA. Blant andre kjente deltakere ved stiftelsen av Ninety-Nines var Amelia Earhart, Fay Gillis Wells, Nancy-Bird Walton, Betty Gillies, Louise Thaden, Ruth Nichols, Phoebe Omlie, Mary Goodrich Jenson, og andre.

Margaret Thomas «Tommy» Warren mener at hun kan ha vært det yngste medlemmet som var med å stifte organisasjonen, kun 17 år da hun ble med, skjønt hun var ikke til stede ved det første møtet på Long Island i oktober 1929, men hun dro til New York med Frances Harrell for det andre møtet den 14. desember i hjemmet til Opal Kunz, og ble utpekt til å representere Texas.

Per 2016 har organisasjonen rundt 5000 medlemmer i 36 eller 44 land Det internasjonale hovedkvarteret er lokalisert i Oklahoma City i Oklahoma som ble opprettet i 1975, og kraftig utvidet i 1988. Her ligger også organisasjonens museum for kvinnelige piloter. Det har bibliotek, fotosamling, muntlig historie i form av film, og samlinger fra kjente kvinnelige piloter som Amelia Earhart, Louise Thaden, Matilde Moisant, og andre.

Referanser

Eksterne lenker 
 International Organization of Women Pilots: Ninety-Nines, Inc., offisielt nettsted
 
 Nitti-Niere, French Section, den franske seksjonen

Organisasjoner etablert i 1929
Flyvere
Truls Kristensen

Truls Kristensen (født 10. mars 1939 i [Notodden]], Telemark) er en norsk styrkeløfter, som konkurrerer for Askim Styrkeløftklubb. Kristensen startet med styrkeløft i 1989, i en alder av 50 år. Han har vunnet en rekke NM-, EM- og VM-gull på veterannivå.VM 35 gull,17 sølv,7 bronsje. 10x Verdensmester total, 8 equipped 2 classic.4x Europa mester,12x Nordisk mester. 39 Verdensrekorder. 2022 EPF Hall of Fame.

Nasjonale resultater og meritterhttp://styrkeloft.no/gammel/files/historikk/

NM i styrkeløft

Internasjonale resultater og meritter

Veteran-VM i benkpress

Veteran-VM i Styrkeløft Utstyrsfritt

Referanser 

Norske styrkeløftere
Fødsler i 1939
Anton Pryljepaw

Anton Mikhajlavitsj Pryljepaw (belarusisk: Антон Міхайлавіч Прылепаў, russisk: Антон Михайлович Прилепов — Anton Mikhajlovitsj Prilepov, født 5. februar 1984) er en hviterussisk bueskytter.

Han representerte Hviterussland under Sommer-OL 2016 i Rio de Janeiro, der han ble utslått i første runde i den individuelle konkurransen.

Referanser

Eksterne lenker 
 

Belarusiske bueskyttere
Deltakere for Belarus under Sommer-OL 2016
Bueskyttere under Sommer-OL 2016
Deltakere for Belarus under Sommer-OL 2004
Bueskyttere under Sommer-OL 2004
Fødsler i 1984
Personer fra Mahiljou
Deltakere for Belarus under Europalekene 2015
Arne Jensen

Arne Jensen (født 25. februar 1998) er en tongansk bueskytter.

Han representerte Tonga under Sommer-OL 2016 i Rio de Janeiro, der han ble utslått i første runde i den individuelle konkurransen. Jensen har dansk far og trener i Køge i Danmark.

Referanser

Eksterne lenker 
 

Tonganske bueskyttere
Deltakere for Tonga under Sommer-OL 2016
Bueskyttere under Sommer-OL 2016
Fødsler i 1998
Lempel-Ziv-Oberhumer

Lempel–Ziv–Oberhumer er en tapsfri kompresjonsalgoritme som er fokusert på dekompresjonens hastighet.  Patenten på koden innehaves av Markus F. X. J. Oberhumer. Algoritmen ble første gang publisert i 1996.

Referanser

Datakompresjonsalgoritmer
Zlib

zlib er et programvarebibliotek som brukes til datakompresjon. Biblioteket ble opprinnelig skrevet av Jean-loup Gailly og Mark Adler og er en abstraksjon av kompresjonsalgoritmen DEFLATE som er brukt i kompresjonsprogrammet gzip.

Første versjon var 0.8 og ble lansert 1. mai 1995.

Eksterne lenker
 Offisiell hjemmeside

Datakompresjonsalgoritmer
Programvare fra 1995
Deja Young

Deja Young (født 10. juni 1996 i Mesquite i Texas) er en funksjonshemmet friidrettsutøver fra USA, som konkurrerer i sprintløp, i klassen T46. Hennes fremste internasjonale meritter er gull på 100 meter (T47) fra Para-VM i 2015, og gull på både 100 og 200 meter fra Paralympiske sommerleker 2016 i Rio. 

Hun har medfødt skylderdystoki, som har gitt nerveskade (plexus brachialis) i høyre skulder, som begrenser bruken hennes av høyre arm.

Meritter 
2015
Young vant både 100 og 200 meter ved USA-mesterskapet i para-friidrett 2015. Hun deltok ved Para-VM i friidrett 2015, og vant der 100 meter i klassen T47, og fikk sølv på 200 meter, bak cubanske Yunidis Castillo. 

2016
Hun vant på nytt 100 og 200 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Hun ble dermed tatt ut til Paralympiske sommerleker 2016 i Rio de Janeiro. Der vant hun både 100 og 200 meter i klassen T46.

Referanser

Eksterne lenker 
  IPC - Deja Young
  Team USA - Deja Young 
  Rio 2016 - Deja Young 

Friidrettsutøvere fra USA
Paralympiske mestere for USA
Verdensmestere i friidrett
Deltakere for USA under Paralympiske sommerleker 2016
Fødsler i 1996
Personer fra Dallas County i Texas
Mete Gazoz

Mete Gazoz (født 8. juni 1999) er en tyrkisk bueskytter.

Han representerte Tyrkia under Sommer-OL 2016 i Rio de Janeiro, der han ble utslått i andre runde i den individuelle konkurransen.

Under Sommer-OL 2020 i Tokyo som ble arrangert i 2021 tok han gull i den individuelle konkurransen.

Referanser

Eksterne lenker 
 

Tyrkiske bueskyttere
Deltakere for Tyrkia under Sommer-OL 2016
Bueskyttere under Sommer-OL 2016
Deltakere for Tyrkia under Sommer-OL 2020
Bueskyttere under Sommer-OL 2020
Medaljevinnere under Sommer-OL 2020
Fødsler i 1999
Olympiske mestere for Tyrkia
Olympiske medaljevinnere i bueskyting
David Pasqualucci

David Pasqualucci (født 27. juni 1996) er en italiensk bueskytter.

Han representerte Italia under Sommer-OL 2016 i Rio de Janeiro, der han ble utslått i andre runde i den individuelle konkurransen.

Referanser

Eksterne lenker 
 

Italienske bueskyttere
Deltakere for Italia under Sommer-OL 2016
Bueskyttere under Sommer-OL 2016
Fødsler i 1996
Zahra Nemati

Zahra Nemati (født 30. april 1985) er en iransk bueskytter.

Hun representerte Iran under Sommer-OL 2016 i Rio de Janeiro, der hun ble utslått i første runde i den individuelle konkurransen. Nemati sitter i rullestol etter en bilulykke, og deltok i de paralympiske leker både i 2012 og 2016. Hun har to gull, ett sølv og en bronse fra disse lekene, og var en av få som deltok i både OL og PL samme år i 2016.

Referanser

Eksterne lenker 
 

Iranske bueskyttere
Deltakere for Iran under Sommer-OL 2016
Bueskyttere under Sommer-OL 2016
Fødsler i 1985